GiliGold/VAD_KnessetCorpus huggingface dataset:
דוד טל: אני אשנה קצת ממנהגי.
דוד טל: אתן לצבי להסביר ואם יהיו שאלות נשאל.
נסים זאב: יש לי שאלה ליועצת המשפטית.
דוד טל: גם את זה.
דוד טל: לאחר מכן נעבור להצבעה.
נסים זאב: תתייחס קצת להיסטוריה ולמה כל אחד טוען זאת כולה שלי.
צבי הנדל: מכובדי היושב בראש וחבריי היקרים.
צבי הנדל: השם האיחוד הלאומי נולד כשהתאחדו שלוש מפלגות: מפלגת תקומה, מפלגת מולדת ומפלגת חרות.
צבי הנדל: לימים חרות יצאה מהכנסת ונושאי השם נשארו מולדת ותקומה.
צבי הנדל: בשלב מסוים צירפנו את מפלגת ישראל ביתנו וקראנו לכולנו האיחוד הלאומי-ישראל ביתנו.
צבי הנדל: לימים נפרדנו מישראל ביתנו, לא בנסיבות של מריבה אלא מסיבות פרקטיות של פוליטיקה הבנו שזה ייתן יותר מנדטים.
דוד רותם: גם סטיתם מהדרך.
צבי הנדל: אז חברנו למפד"ל.
צבי הנדל: מפד"ל לא הצטרפה לאיחוד הלאומי אבל מי שכן הצטרף לאיחוד הלאומי היו אח"י, שפרשו מהמפד"ל ואז היינו עוד פעם 3 מפלגות: מולדת, תקומה ואח"י ואיחוד לאומי והלכנו ברשימה אחת בכנסת הנוכחית, שנקראה איחוד לאומי-מפד"ל.
צבי הנדל: זאת ההיסטוריה.
דוד טל: "האיחוד הלאומי מפד"ל - רשימה יהודית לאומית מאוחדת", כך קראתם לעצמכם.
צבי הנדל: לגבי הסיטואציה שבה אנחנו נמצאים היום ואני מאוד מבקש מכולם להקשיב טוב.
צבי הנדל: מה שקורה כרגע הוא המצב כדלהלן: מי שיכולים לטעון איחוד לאומי, או שהיו חברים באיחוד הלאומי אלה 3 מפלגות: תקומה, מולדת ואח"י.
צבי הנדל: חרות כבר עזבה מזמן.
צבי הנדל: מה קרה בכל מפלגה?
צבי הנדל: עכשיו אני לא מדבר חוקית, ידידי אריה אלדד, אלא מוסרית, כי לגבי החוק יש פה יועצים משפטיים שיגידו יותר טוב ממני.
צבי הנדל: מוסרית, רובי ריבלין יקירי.
צבי הנדל: לגבי אח"י, אחד מחבריי, יצחק לוי, לצערי הגדול הודיע שהוא פורש.
צבי הנדל: הוא אפילו לא הגיש מועמדות להתמודדות לכנסת הבאה.
צבי הנדל: השני הצטרף לליכוד.
דוד טל: עוד לא, הוא נמצא במגעים.
צבי הנדל: בכוונתו להצטרף לליכוד.
צבי הנדל: לגבי מולדת.
צבי הנדל: האחד, מטעמיו האישיים, שאני מכבד אותם לצערי – לא הוא אשם בצער שלי, אלא מי שהיה צריך לקבוע את הרשימה החליט שהוא הולך הביתה וזה בני אילון.
צבי הנדל: השני במולדת החליט להקים מפלגה אחרת, תקווה, שהוקמה כבר לפני שנתיים.
צבי הנדל: הוא הקים את המפלגה אבל הוא לא יכול היה להצטרף רשמית כי הוא היה במולדת.
צבי הנדל: הוא חיכה להזדמנות הראשונה שהפוליטיקה מאפשרת והוא הצטרף למולדת ובאופן טבעי הוא נבחר שם למקום ראשון.
צבי הנדל: בעצם הוא לא נבחר, זה היה טבעי שהוא במקום הראשון.
צבי הנדל: נשארה מפלגת אחת, תקומה, שנשארה בהמשך הדרך וממשיכה כרגע עם המפד"ל.
צבי הנדל: איך נולד השידוך הזה?
צבי הנדל: ישבו 3 מפלגות: מולדת, תקומה ומפד"ל וחתמו על הסכם שעליו חתמו 3 ראשי המפלגות אחרי הרבה חודשים של דיונים.
צבי הנדל: ראשי המפלגות היו: ידידי בני אלון, ידידי זבולון אורלב ואנוכי צבי הנדל.
צבי הנדל: חתמנו על הסכם הליכה משותף וביטול המפלגות הקיימות והקמת מפלגה חדשה.
צבי הנדל: המפלגה החדשה תיקרא "בית יהודי" והחלטנו גם שהבית היהודי יקרא "בית יהודי מיסודן של מפד"ל ואיחוד לאומי".
צבי הנדל: זאת אומרת, שמבחינה מוסרית, מי שיכול לשאת את השם הזה ונשאר בכנסת, זאת "תקומה".
צבי הנדל: היו הרהורי פרישה אצל ידידי אבל הדברים הסתיימו ונחתכו.
אריה אלדד: מי שנשאר בכנסת זה רק תקומה?
צבי הנדל: ידידי אריה אלדד.
צבי הנדל: אין לי צל צילו של ספק שבחידודי לשון אתה תגבר עלי בוודאות.
צבי הנדל: לכן, תן לי לסיים.
אריה אלדד: כעובדה, מי שנשאר בכנסת זאת רק תקומה?
צבי הנדל: אני מדבר עכשיו על מפלגה.
צבי הנדל: אני מדבר על מפלגה שלא פרשה משום תהליך.
צבי הנדל: אני מדבר על מפלגה שחתומה על הסכם שנושא את השם "האיחוד הלאומי", כולל מפלגתך שחתומה שם.
צבי הנדל: נכון, שרשמית יו"ר המפלגה בני אלון היה חתום.
צבי הנדל: הוא ביושרו כי רב, והלוואי והיו לנו הרבה אנשים ישרים כאלה, אמר:
צבי הנדל: גם אם הסקרים מראים שאני ארוץ במולדת בנפרד עם אריה אלדד ואולי עוד מישהו, יש סיכוי סביר שאני אכנס לכנסת.
צבי הנדל: אבל בגלל שאני, בני אלון, חתמתי על הסכם עם תקומה ומפד"ל אני לא יכול להרשות לעצמי מוסרית ואני הולך הביתה.
ראובן ריבלין: אתה מכניס אותי פה לדילמה.
ראובן ריבלין: אמרת בצורה הגונה ביותר שהאיחוד הלאומי לא שייך למפד"ל וגם המפד"ל לא טוענת זאת.
ראובן ריבלין: זאת אומרת שהיו 3 מפלגות.
דוד טל: המפד"ל טען בדיון הקודם שהוא רוצה לנכס את זה לעצמו אבל הוועדה החליטה אחרת.
ראובן ריבלין: המפד"ל אמר איחוד לאומי- מפד"ל.
ראובן ריבלין: זאת אומרת שהוא בידל את עצמו מהאיחוד הלאומי, אם כי חבר אליו.
ראובן ריבלין: למפד"ל אין שום זכות בעניין זה.
ראובן ריבלין: אני פשוט מדבר על האמת כי יש לי בעיה קשה.
ראובן ריבלין: אני פה בדילמה.
ראובן ריבלין: אני אומר לך, בא אלי ניסן סלומינסקי שהוא אדם ישר לעילא ועילא.
ראובן ריבלין: בא ידידי בני אלון ואמר לי דבר.
ראובן ריבלין: עד היום לא פקפקתי במילה אחת שבני אלון אמר לי.
ראובן ריבלין: יכולתי להסכים איתו, יכולתי לא להסכים איתו, אבל לגבי העובדות אף פעם לא פקפקתי.
ראובן ריבלין: בא בני אלון ואמר שהאיחוד הלאומי הוא מטבע לשון פוליטי אותו המציא גאנדי.
ראובן ריבלין: הוא היה הראשון ונתן את השם האיחוד הלאומי, כאשר חברו - - -
צבי הנדל: היסטורית, לא שזה חשוב לדון, מי שהציע את השם זה צבי הנדל.
ראובן ריבלין: את זה לא שמעתי.
ראובן ריבלין: גם אם אני לא הולך על מולדת בלבד, יש שלושה בעלים על השם איחוד לאומי.
ראובן ריבלין: גם הארגון הצבאי הלאומי, שהוא חלק משמו של הליכוד כי הוא מיסודו – הליבראלים, כמה שירצו, בחיים לא אתן להם לקחת את השם הזה.
ראובן ריבלין: לא אתן להם, פשוט לא אתן להם.
ראובן ריבלין: על גופי הם ייקחו את השם הזה.
ראובן ריבלין: אפילו שבש"ס היו אנשים בארגון הצבאי לאומי, לא אתן להם את השם הזה.
ראובן ריבלין: היו שלוש מפלגות: מולדת, אח"י ותקומה ועוד מפלגה אחת, חרות, שחזרה למקורות.
ראובן ריבלין: ברוך השם, גם קליינר התמודד, גם בגין, ברוך השם.
ראובן ריבלין: מתוך שלושה יצאו שניים.
ראובן ריבלין: אני לא יכול להצביע נגדך, קשה לי.
ראובן ריבלין: אני לא יכול להצביע נגדך.
ראובן ריבלין: תחלץ אותי מהעניין הזה.
דוד טל: עכשיו רק שניים אוחזים בטלית, אין שלושה.
ראובן ריבלין: אח"י אומרת לנו בצורה מפורשת - - -
דוד טל: אח"י מביע את דעתו אבל אני חושב שזה לא רלוונטי.
בנימין אילון: פרוצדוראלית, זה מה שביקשתי בדיון.
בנימין אילון: אנחנו דנים עכשיו ברביזיה לדיון שהיה.
בנימין אילון: בדיון הקודם, כשעוד אח"י היו בתוך האיחוד הלאומי, שנכריע בזה מהותית אז.
דוד טל: היית צריך לעמוד על זה, אולי היית משכנע אותי.
צבי הנדל: אני רוצה לומר לכם.
צבי הנדל: רובי יקירי, אני לא יכול להוכיח אבל אני משוכנע - אפילו לגבי אריה אלדד, שאצלו כבר היה מנוי וגמור ההתפלגות הזאת מזמן - אילו הם היו יודעים ביום שלישי, מה שהם לא ידעו – הם היו משוכנעים ביום שלישי שתקומה תפרוש.
צבי הנדל: לכן היתה להם הזדמנות לקחת גם את האיחוד הלאומי כי אז באמת לא מגיע למפד"ל האיחוד הלאומי.
צבי הנדל: אילו היו יודעים שתקומה לא תפרוש, מה שהם לא ידעו – אני עכשיו פסיכולוג ואני לא פסיכולוג, הם יעידו.
צבי הנדל: נדמה לי – לגבי אריה אני לא יודע כי אריה עכשיו מאוד לוחמני.
צבי הנדל: בני לא היה מציע דבר כזה אילו היה יודע שתקומה לא פורשים.
צבי הנדל: הם חיו בתחושה, ובצדק - - -
בנימין אילון: היה פה אורי אריאל.
אריה אלדד: אורי אריאל העביר לי את זכות ההצבעה.
צבי הנדל: גם אורי אריאל, באותו רגע, האמין שתקומה תפרוש.
אריה אלדד: הוא אמר שמצד הצדק זה שהשם האיחוד הלאומי - - -
צבי הנדל: הוא לא אמר, הוא נשבע לי שהוא לא פתח פה.
אריה אלדד: לא, אבל הוא נתן לי להצביע.
ראובן ריבלין: עם כל הכבוד, אני ישבתי פה ושאלתי את אורי אריאל.
ראובן ריבלין: הוא אמר: מה שמגיע מה שנצביע.
ראובן ריבלין: שמע, אתם חברים ואחים.
ראובן ריבלין: אני אומר לך, כולנו יושבים פה - אפילו מולה שהוא במפלגה שיצאה מחוץ לגדר, אני אומר לך, גם הוא חבר שלי.
ראובן ריבלין: תשמע, ישב פה אורי אריאל – אני הצבעתי, אתה רוצה רביזיה?
ראובן ריבלין: כי הוא שינה את דעתו?
ראובן ריבלין: אני אומר לך, המפד"ל אין לו חלק ונחלה בשם הזה.
ראובן ריבלין: הוא גם ביטל את עצמו ובצדק.
ראובן ריבלין: הבעיה שלי כרגע היא, דחילק - - -
צבי הנדל: מותר לי לסיים?
צבי הנדל: אני מבקש ואני מאמין ביושרך, לאור הסיטואציה שאנחנו נמצאים בה, שבה בסופו של דבר מפלגה אחת הלכה , חלקה לליכוד חלקה הביתה; מפלגה שניה הלכה ל"תקווה" אותה הקימה לפני שנתיים.
צבי הנדל: היא הלכה לשם וחציה הלך הביתה.
בנימין אילון: אבל יש את מולדת.
צבי הנדל: אני אומר, בסופו של דבר, מולדת חתומה על הסכם, יחד איתי ויחד עם זבולון אורלב.
צבי הנדל: ההסכם אומר, בין השאר, שיש שם משותף שנושא מתחתיו – חשבנו בהתחלה מה יהיה כתוב למטה, "מיסודם של מולדת תקומה ומפד"ל" או נכתוב "איחוד לאומי מפד"ל".
צבי הנדל: הוסכם שזה יהיה איחוד לאומי מפד"ל.
צבי הנדל: עכשיו אני מדבר רק על העניין המוסרי כי חוקית מצביעים, לא מאשרים, ונגמר הסיפור.
צבי הנדל: אני חושב שאין פה אפילו לא גרם אחד, מבחינה מוסרית של זכאות לקחת את השם מאלה שחתומים על ההסכם, שזה יהיה השם, כשבחתימה הזאת כלולה גם מולדת ואח"י לא היתה שם כי אח"י כולה הלכה הביתה.
צבי הנדל: לכן, לעניות דעתי, שמוסרית אין פה קייס, אפילו לא הקטן ביותר, לקחת את השם האיחוד הלאומי.
ראובן ריבלין: אם הם מסכימים.
בנימין אילון: אבל מולדת נמחקה ואז היא לא בבית.
ראובן ריבלין: צבי, אורי ישב פה בכסא שאני יושב עכשיו ושאלתי אותו.
ראובן ריבלין: הוא אמר מה שמצביעים - - -
צבי הנדל: אורי חשב באותו זמן שהוא עוזב.
דוד טל: אכן כן.
אריה אלדד: חשבתי שהסוגיה היא משפטית והסוגיה המשפטית היא בוודאי להצבעה.
אריה אלדד: אבל, צבי דיבר על הסוגיה המוסרית.
אריה אלדד: הסוגיה המוסרית היא: היה איחוד לאומי שהתפרק.
אריה אלדד: שליש נשאר בבית היהודי, שני שליש בחוץ.
אריה אלדד: אני מבקש אל תגזלו את כבשת הרש.
אריה אלדד: אנחנו מפלגה קטנה, אין לנו נכסים אלקטוראליים.
אריה אלדד: אי אפשר להונות את הציבור כאילו האיחוד הלאומי הוא הבית היהודי.
ראובן ריבלין: צבי היקר.
ראובן ריבלין: נגיד שאריה אלדד רצה בשלב מסוים ללכת עם התקוה ולא עם מולדת והוא שינה את דעתו.
ראובן ריבלין: מה ההבדל בין שינוי דעתו לשינוי דעתו של אורי אריאל?
צבי הנדל: אבל אורי אריאל לא פרש בשום שלב.
אריה אלדד: לא פרשתי מסיעת מולדת בשום שלב.
צבי הנדל: אוהו, לא פרשת?
צבי הנדל: שאני אבוא לפה את מזכירות מולדת?
דוד טל: נסים זאב, בבקשה.
נסים זאב: האם האיחוד הלאומי זה רשום ברשם העמותות?
ארבל אסטרחן: היא לא מפלגה, היא סיעה בתוך המפלגה.
נסים זאב: למשל, "התאחדות הספרדים שומרי תורה", כתוב: "נסים זאב יושב ראש" וכתוב שאני יסדתי את השם הזה ולא יעזור לאף אחד שום דבר.
דוד טל: גם יעקב כהן רשום.
דוד טל: כמדומני.
דוד טל: גם אני רשום.
אליהו גבאי: גם אני.
נסים זאב: יש לי הצעה שאולי תתקבל על ידי שני הצדדים.
נסים זאב: פשוט יחלוקו, "הבית היהודי המאוחד" ו"מולדת הלאומית".
דוד טל: את זה אי אפשר לעשות.
דוד טל: אנחנו עוברים להצבעה האם יש רביזיה או לא.
דוד טל: אני מבקש שרק בעלי זכות הצבעה יצביעו.
צבי הנדל: אני התחלפתי עם אורי.
מנחם בן-ששון: אני התחלפתי עם יואל חסון.
דוד טל: לפרוטוקול אני רוצה לומר שבדיון הקודם החלטנו על התפלגות "הבית היהודי מיסודה של המפד"ל" ו- "מולדת- האיחוד הלאומי".
דוד טל: זה מה שהחלטנו פעם קודמת.
דוד טל: עכשיו אנחנו בעצם מצביעים על הרביזיה לגבי השם של האיחוד הלאומי, אם זה יהיה מולדת-איחוד לאומי.
צבי הנדל: אני לא טוען רביזיה.
צבי הנדל: אני טוען שלא היתה לכם סמכות בכלל לדון באותו יום כי זה לא היה על סדר היום.
דוד טל: אדוני, אתה פנית אלי במכתב וביקשת רביזיה על החלטת הכנסת בדבר שינוי שם הסיעות.
צבי הנדל: אני לא ביקשתי רביזיה, לא כתוב רביזיה.
צבי הנדל: אני מקריא לך את המכתב שלי: "לכבוד חבר הכנסת דוד טל.
צבי הנדל: בישיבת ועדת הכנסת שהתקיימה...
צבי הנדל: עמד על סדר היום למיטב ידיעתי, בקשת התפלגות של מפלגת "מולדת" ומפלגת אח"י.
צבי הנדל: לאחר הישיבה נודע לי שהתווסף נושא חדש והוא שינוי שמו של הבית היהודי".
דוד טל: אני קראתי מהנייר של הוועדה.
נסים זאב: מה אומרת היועצת המשפטית.
דוד טל: עד כמה שידוע לי, דיון מחדש זה רביזיה.
צבי הנדל: אני אסביר לך מה ההיגיון.
צבי הנדל: אם יש דיון מחדש אפשר לדון ולמצער לבטל את השם.
צבי הנדל: אם זאת רביזיה - - -
דוד טל: צבי, יאמר לך יושב ראש הכנסת לשעבר שבעצם יכולתי לתת לך לדבר ולקבוע הצבעה.
דוד טל: ביקש חבר הכנסת רובי ריבלין, וחשבתי שנכון להבהיר וללבן את הסוגיה כדי שבאמת אולי תצליח לשכנע את החברים.
דוד טל: כולנו חברים עם כולם.
דוד טל: אני מרגיש שאני חבר שלך, אני חבר של בני - - -
צבי הנדל: חבר הכנסת בן-ששון, זה עניין מוסרי מהמעלה הראשונה.
צבי הנדל: אתה לא היית פה כשהסברנו את זה.
אריה אלדד: זה מוסרי מאוד, זה לעג לכבשת הרש.
צבי הנדל: אתה כבר מזמן לא מוסרי בעיניי.
צבי הנדל: הקמת מפלגה בזמנך - - -
מנחם בן-ששון: לי היו נכסים במפד"ל.
דוד טל: אנחנו מצביעים.
דוד טל: מי בעד הרביזיה ומי נגד הרביזיה?
דוד טל: אם הרביזיה תתקבל, אז אנחנו פותחים מחדש את הדיון, כפי שצבי מבקש.
דוד טל: הצבעה בעד הרביזיה – 1 נגד – רוב נמנע – 1 הרביזיה לא נתקבלה.
דוד טל: יש לנו קוורום, ולכן נתחיל בפטורים שנמצאים על סדר היום.
דוד טל: יש לנו מספר הצעות חוק.
דוד טל: הצעת החוק הראשונה היא הצעת חוק רשות השידור.
דוד טל: שקלר או מישהו אחר רוצה להציג את הנושא?
בת-חן גור: רשות השידור עומדת כיום בפני יישום תוכנית הבראה מקיפה, שאמורה להביא אותה תוך מספר שנים להתייצבות פיננסית ולהפוך אותה לגוף שידור איכותי, יעיל ומודרני.
בת-חן גור: הרשות נמצאת היום במצב כלכלי קשה מאוד.
בת-חן גור: על מנת לבצע את הרפורמה הזאת, זקוקים לה הכספים עבורם מתבקשת כעת הקפאת הפחתת האגרה.
בת-חן גור: אנחנו מבקשים בהצעת החוק שלפני
בת-חן גור: כם להקפיא את הפחתות האגרה הקבועות כיום בחוק רשות השידור ובפקודת התעבורה לגבי שנת 2009.
בת-חן גור: אנחנו גם מבקשים לתקן את סעיף 32 לחוק רשות השידור, באופן שנוכל לקבל מלוות לצורך מימון לתוכנית ההבראה.
בת-חן גור: הקפאת הפחתה תוסיף לרשות הכנסות של כ-28 מיליון ש"ח, והתיקון האמור לסעיף 32 יאפשר לרשות לקבל מלוות שאינן לצורכי פיתוח, או שיש מחלוקת אם הן לצורכי פיתוח, על מנת שהיא תוכל ליישם את הרפורמה הזאת.
יואל חסון: מה הם פחות או יותר פרטי תוכנית ההבראה?
בת-חן גור: נמצא פה יושב ראש רשות השידור, אולי הוא ירצה לפרט.
יואל חסון: אפשר לקבל זאת בכותרות?
משה גביש: תוכנית ההבראה של רשות השידור, מטרתה העיקרית להפנות משאבים להשקעה בתשתיות - רשות השידור לא השקיעה בתשתיות כבר עשרות שנים - ולהשקעה בתוכניות איכות, כי אני חושב שגם היום השידור הציבורי עולה באיכותו על המסחרי, אבל הוא לא מספיק טוב.
משה גביש: אנחנו רואים שידור ציבורי בארצות אחרות, והוא אחר לגמרי.
משה גביש: המטרה היא לשחרר מספר מאות עובדים בתנאי פרישה, שסוכמו עם האוצר ועם ההסתדרות, תנאי פרישה שהם הרבה מעבר לתנאי פרישה רגילים, ועל פני שלוש שנים להפוך את רשות השידור לגוף יעיל, גוף שבאמת ישיג את מטרותיו, יעשה הרבה יותר הפקות מקוריות, ולא מסוג "האח הגדול" ו"הישרדות", אלא מסוג "מבט שני" וסרטי תעודה, דרמות איכות ואקטואליה וכל מה שכתוב במטרות השידור בחוק, כשלא כולן מתמלאות היום.
רוברט ראובן: בהסכמה עם העובדים, כן?
דוד טל: אם לא, נעבור להצבעה.
דוד טל: הצבעה בעד – רוב נגד – מיעוט בקשת הממשלה להקדים את הדיון בהצעת חוק רשות השידור (תיקון מס' 21 והוראת שעה), התשס"ט-2008 נתקבלה.
בת-חן גור: אני רק רוצה לציין שאנחנו מבקשים פטור מחובת הנחה לשלוש קריאות.
דוד טל: זה דבר חריג, את יודעת שזה לא מקובל, אבל בעצם הימים הללו שאנחנו יוצאים לפגרה, אני חושב שלא תהיה הזדמנות כאן - - -
אברהם מיכאלי: אלא אם זה היום יעבור בשלוש קריאות.
דוד טל: לא נראה לי שזה יעבור היום בשלוש קריאות.
גדעון סער: אני חושב שממילא כל שלב מותנה באישור של ועדת הסכמות.
גדעון סער: איני יודע אם זה ריאלי להעביר בשלוש קריאות את העניין הזה ביום אחד.
גדעון סער: אני מציע שוועדת הכלכלה, אם היא תשלים את המלאכה, יכולה לחזור לוועדה.
דוד טל: האם יש התנגדות להצעה של חבר הכנסת גדעון סער?
חיים אורון: אבל היא צריכה להסתכם בזה שזה ייגמר היום.
גדעון סער: אם זה ייגמר היום, אני מציע לתת לזה פטור.
חיים אורון: מדובר בהוראת שעה, אין פה הליך חקיקה נורא מסובך, והוא כבר היה כמה פעמים.
איתן כבל: החקיקה מוכנה, זה רק בפרוצדורה.
גדעון סער: יושב כאן יושב ראש ועדת הכלכלה.
גדעון סער: הוא יאמר לנו מה כוונתו – אם זה לסיים את זה היום, ניתן פטור בשלוש קריאות.
רוברט ראובן: אני צריך לקבל את אישור יושבת ראש הכנסת בנושא הזה.
שי חרמש: אתה תקבל את זה, אין לך מה לדאוג.
רוברט ראובן: מבחינתי אין בעיה.
דוד טל: אני מניח שלא תהיה בעיה לקבל את האישור הזה.
ראובן ריבלין: אני מבקש להעיר ליושב ראש ועדת הכלכלה, שאנחנו פטרנו מחובת הנחה ומבקשים שוועדת הכלכלה תיתן דעתה לחשיבות של השידור הציבורי, כאשר הוא שידור ציבורי כמובן, לא שידור ממלכתי ולא שידור דוקטרינרי.
ראובן ריבלין: שידור ציבורי הוא מה שהציבור רוצה כולו.
רוברט ראובן: בכל מה שקשור אליי כיושב ראש ועדת הכלכלה, לא תהיה שום בעיה.
דוד טל: תעשה כל אשר בידך כדי לקדם את הנושא הזה.
דוד טל: הצ"ח לתיקון פקודת מס הכנסה (מס' 169 והוראת שעה), התשס"ט-2008, בכל הקריאות
דוד טל: רבותיי, אנחנו עוברים לנושא הבא:
דוד טל: פטור מחובת הנחה – הצעת חוק לתיקון פקודת מס הכנסה (מס' 169 והוראת שעה), לגבי גוש קטיף, הטבות, סיוע, תמריצים וכל השאר.
דוד טל: משרד האוצר, בבקשה.
מיכל הנר דויטש: מונחת לפניכם הצעת חוק לתיקון פקודת מס הכנסה, שאחד הסעיפים בה הוא הארכת תוקף ההטבה של 25% לתושבי שדרות ועוטף עזה גם לשנת המס 2009.
מיכל הנר דויטש: אבל שלושה נושאים מאוד עקרוניים בהצעה הזאת, והם גם הטבות, הם במסגרת תוכנית הממשלה להתמודדות עם המשבר, שבא בצמידות לתוכנית הריאלית שאישרתם בשבוע שעבר, כשהנושא במס הכנסה היה מע"מ מזומן מצטבר.
מיכל הנר דויטש: יש כאן פטור ממס על ריבית שמשתלמת על אג"ח קונצרני לתושבי חוץ, יש כאן הרחבת הפטור מרווחי הון בסעיף 97 לפקודה ויש הוראת שעה לשנה אחת החל מ-1.1.09, הקלה במס על קבלת דיבידנד מחוץ לישראל שמגיע לחברה תושבת ישראל - שיעור המס שאנחנו מציעים פה הוא 5%, ובלבד שייעשה בכסף המובא לישראל שימוש בישראל.
מיכל הנר דויטש: הסעיף הרביעי הוא הארכת תוקף ההטבה לתושבי שדרות ועוטף עזה גם ל-2009, 25% על כ-200,000 שקלים, הכנסה מיגיעה אישית.
מיכל הנר דויטש: אנחנו מבקשים פטור מחובת הנחה לשלוש הקריאות.
מיכל הנר דויטש: אני חוזרת מוועדת כספים.
מיכל הנר דויטש: אני מבינה מהם, שבכוונתם לפצל את סעיף 4 להצעת החוק, שזה הסעיף של שדרות, ולהצביע עליו בשלוש קריאות היום, ולגבי שלושת הנושאים הבאים, לדון בהם בשבוע הבא.
ראובן ריבלין: אל תגידי שדרות, תגידי עוטף עזה.
מיכל הנר דויטש: סליחה, שדרות ועוטף עזה.
שלי יחימוביץ': מי זה "הם"?
מיכל הנר דויטש: זה מה שאמרו לי בוועדת הכספים.
שי חרמש: אנחנו רוצים להעביר בוועדת הכספים היום בשלוש קריאות רק את פרק 4.
דוד טל: האם יש התנגדויות?
שלי יחימוביץ': אני רק רוצה לדעת בוודאות, שאפשר להצביע בנפרד על סעיף 1.
דוד טל: עושים פיצול.
ראובן ריבלין: לפיצול צריך ללכת למליאה.
שלי יחימוביץ': אז למה שלא נאשר כבר הכל?
מיכל הנר דויטש: אני מבקשת לאשר את הפטור מחובת הנחה לכל הצעת החוק.
דוד טל: רבותיי, אנחנו נמלא את חלקנו, ועדת הכספים תמלא את חלקה והמליאה תמלא את חלקה.
דוד טל: מי בעד פטור מחובת הנחה בכל הקריאות?
דוד טל: בעד – רוב נגד – מיעוט בקשת הממשלה להקדים את הדיון בהצעת חוק לתיקון פקודת מס הכנסה (מס' 169 והוראת שעה), התשס"ט-2008, בכל הקריאות נתקבלה.
דוד טל: אשר על כן, ההצעה הזאת קיבלה פטור מחובת הנחה.
דוד טל: הצ"ח לתיקון פקודת בתי הסוהר (עובדם אזרחיים) (מס' 39), התשס"ט-2008, בכל הקריאות הצעת חוק המשטרה (דין משמעתי, בירור קבילות שוטרים והוראות שונות) (תיקון מס' 6) (עובדים אזרחיים), התשס"ט-2008, בכל הקריאות
דוד טל: אנחנו עוברים להצעת חוק לתיקון פקודת בתי הסוהר (עובדים אזרחיים).
עודד ברוק: גם הצעת החוק לתיקון פקודת בתי הסוהר וגם הצעת חוק המשטרה מבקשות לאפשר את ההעסקה של אזרחים במשטרה ובשירות בתי הסוהר.
עודד ברוק: הדבר נחוץ לנו מאוד, מכיוון שבסוף חודש מרץ נכנס לתוקף חוק פרץ, החוק שקובע שעובדי חברות כוח-אדם צריכים להפוך להיות מועסקים באמצעות הגוף שמעסיק אותם, ולא באמצעות חברת כוח-האדם.
עודד ברוק: אנחנו מוכנים לקלוט את העובדים האלה אצלנו, אבל נכון להיום המשטרה יודעת לקלוט שוטרים והשב"ס יודע לקלוט סוהרים.
שלמה מולה: זאת אומרת שאתם תקלטו אותם כעובדי משטרה?
עודד ברוק: אנחנו נקלוט אותם כעובדי משטרה במשטרה ובשירות בתי הסוהר.
עודד ברוק: אני רק עוד אציין, שהחוק הזה מתואם עם ההסתדרות.
שלמה מולה: אנחנו בעד.
דוד טל: כמדומני, בתוספת הראשונה רשום "מטפל בתינוקות".
עודד ברוק: בשירות בתי הסוהר יש נשים שיושבות בכלא שיש להן תינוקות.
עודד ברוק: עד גיל שנתיים אפשר להחזיק בהם.
דוד טל: ובמשטרה אין.
גדעון סער: אדוני היושב ראש, בניגוד לשתי ההצעות הקודמות, אני לא חושב שאנחנו צריכים לתת פטור לשלוש הקריאות.
עודד ברוק: אנחנו היום רק קריאה ראשונה.
עודד ברוק: אחרי זה, זה ילך לוועדה כמובן.
גדעון סער: מדובר בחוק שייכנס לתוקף – המצב הוא מצב שיהיה במרץ, ועד לחודש מרץ הכנסת תתכנס, ולכן אני מציע לתת פטור בקריאה הראשונה.
עודד ברוק: היום אנחנו לא מעבירים את שלוש הקריאות, נצטרך דיון מהותי בוועדה, אבל נשמח אם אפשר לתת היום, כדי שלא נצטרך לבוא פעם נוספת.
שלמה מולה: מה אכפת לך?
עודד ברוק: בסוף מרץ נכנס לתוקף החוק.
דוד טל: הכנסת מתכנסת בתחילת מרץ.
גדעון סער: אדוני היושב ראש, אין צורך להפוך את הוועדה הזאת לחותמת גומי.
גדעון סער: אם מדובר בהליך שלא מסתיים היום, אין שום סיבה לתת פטור בשלוש הקריאות.
גדעון סער: היינו צריכים לעשות את זה במקרה של שדרות ובמקרה של רשות השידור, ששניהם נגמרים היום, אבל אין צורך לעשות את זה במקרה הזה.
דוד טל: אם כך, אנחנו מצביעים רק על פטור מחובת הנחה על קריאה ראשונה.
דוד טל: בעד – רוב נגד – מיעוט בקשת הממשלה להקדים את הדיון בהצעות חוק לתיקון פקודת בתי הסוהר (עובדים אזרחיים) (מס' 39), התשס"ט-2008 בקריאה ראשונה נתקבלה.
דוד טל: גם הצעת החוק הזאת עברה.
דוד טל: אנחנו מצביעים עכשיו על הצעת חוק המשטרה, אותו כנ"ל רק שהתוספת הראשונה קצת שונה.
דוד טל: הצבעה בעד – רוב נגד – מיעוט בקשת הממשלה להקדים את הדיון בהצעת חוק המשטרה (דין משמעתי, בירור קבילות שוטרים והוראות שונות) (תיקון מס' 6) (עובדים אזרחיים), התשס"ט-2008 בקריאה ראשונה נתקבלה.
דוד טל: גם ההצעה הזאת עברה, ושוב בקריאה ראשונה.
דוד טל: קביעת מסגרת לדיון הסיעתי בנושא: "פעולת צה"ל בעזה והמצב בדרום" – שידון בכינוס פגרה מיוחד היום
דוד טל: רבותיי חברי הכנסת, אנחנו עוברים לקביעת מסגרת דיון סיעתי בנושא "פעולת צה"ל בעזה והמצב בדרום", שיידון היום בכינוס פגרה מיוחד.
דוד טל: יש הצעה של מזכיר הכנסת, בבקשה.
דוד טל: יש שתי חלופות.
אייל ינון: לאחר הפיצולים של השבועות האחרונים, הכנסת היום מונה 17 סיעות.
אייל ינון: יש לנו שמונה סיעות, שיש בהן מחבר כנסת אחד ועד שלושה חברי כנסת.
אייל ינון: יש לנו ארבע סיעות, שיש בהן עד שישה חברי כנסת, ועוד חמש סיעות גדולות שיש בהן שבעה חברי כנסת ומעלה.
אייל ינון: הצעתנו היא שלסיעות הקטנות עד שלושה חברי כנסת כולל, יהיה זמן של שלוש דקות – יש שמונה סיעות כאלה - לסיעות הבינוניות של עד שישה חברי כנסת כולל, יהיה זמן של חמש דקות – יש לנו ארבע סיעות כאלה, ולסיעות הגדולות משבעה חברי כנסת ומעלה יהיה זמן של 10 דקות.
אייל ינון: זה יוצר מסגרת דיון של שעה וחצי.
דוד טל: אגב, אפשר יהיה לפצל גם מי שיש לו 10 דקות וירצה לפצל את זה לחמש וחמש?
ראובן ריבלין: כדי שלא תהיה סתימת פיות, אני מציע שלכל הסיעות עד שבעה חברים, תנו להן חמש דקות.
גדעון סער: אני מקבל את התיקון של חבר הכנסת.
גדעון סער: חבר הכנסת ראובן ריבלין מציע שתי מדרגות בלבד.
רונית חייקין: זה כולל את השרים?
אייל ינון: כן, זה כולל את השרים.
אייל ינון: שרים מדברים על חשבון המכסה.
דוד טל: מי בעד ההצעה שהוצגה כרגע?
קריאה: של חמש דקות ושל 10 דקות.
איתן כבל: אדוני היושב ראש, שר הביטחון מדבר על המכסה שלנו?
אייל ינון: כן, גם שרת החוץ וגם ראש האופוזיציה, כך נקבע.
דוד טל: חבר הכנסת איתן, אתה יכול לקבוע אחרת, זו רק הצעה, מי שמחליט זו הוועדה הזאת.
דוד טל: הוועדה יכולה לשנות ולומר גם חברי הכנסת וגם השרים.
ראובן ריבלין: ראש האופוזיציה.
אייל ינון: אני אסביר איך הגענו לנוסחה שהגענו אליה.
אייל ינון: במקור הכנסת הייתה אמורה להתכנס היום לדיון פגרה מיוחד, על פי חתימות של חברי כנסת בהצעות לסדר-היום, שאינן ההצעה שעכשיו עומדת לדיון במליאה.
אייל ינון: בגלל ההתרחשויות בסוף השבוע, הוחלט שלקיים דיון היום בנושאים האלה, כמו רשת הביטחון הפנסיוני, דוח מרכז אדווה ואחרים, לא יהיה רלוונטי מבחינת הכנסת.
אייל ינון: מצד שני היו פניות של סיעות, שרצו לנאום היום בנושא של הפעולה בעזה.
אייל ינון: לכן שילבנו את הדברים.
אייל ינון: השארנו את התאריך של הדיון המיוחד היום, כפי שנקבע מראש על הנושאים האחרים, ובהסכמת ראשי הסיעות שהציעו את ההצעות לסדר-היום, הורדנו את ההצעות האלה מסדר-היום, ובמקומן הכנסנו את הנושא האקטואלי של הפעולה בעזה, ולכן שילבנו את זה.
אייל ינון: היות וסיעת הליכוד היא זאת שיזמה במקור את הדיון שהיה אמור להיות היום, ראש האופוזיציה יפתח את הדיון.
רונית חייקין: גם מרצ יזמה.
אייל ינון: בסדר.
אייל ינון: אחריו ידבר שר הביטחון, אחריו תדבר שרת החוץ, ואחריהם יתר נציגי הסיעות.
אייל ינון: חשבנו שכל השלושה האלה ידברו על חשבון המכסה של הסיעות שלהם.
איתן כבל: שר ביטחון הרי צריך להשיב לאנשים.
גדעון סער: אבל זה כשהיינו צמודים לפרוצדורה של הצעה לסדר היום, שבה סיעת הליכוד העלתה - אבל אז לא יכול להיות דיון סיעתי.
גדעון סער: הסכמנו שכל הסיעות ידברו, וזה הפך למתכונת של 10 דקות.
גדעון סער: אתה לא צריך יותר מ-10 דקות.
איתן כבל: בסדר, ברור לי.
איתן כבל: יושב ראש האופוזיציה מדבר רק 10 דקות?
איתן כבל: אם זה כך, אין לי בעיה.
קריאה: ברק הוכיח שבשלוש דקות הוא - - -
נסים זאב: צריך להגביל גם את יושב ראש האופוזיציה בזמן, במקסימום 10 דקות, כי זה אף פעם לא קורה.
נסים זאב: כי אני חושב שלפעמים הוא גולש למעלה מ-20, 25 דקות.
איתן כבל: כי אם הוא מדבר יותר מדי, זה עובד נגדו.
דוד טל: אתה דואג לו...
דוד טל: אם זה מקובל, נעבור להצבעה כפי שכרגע הציג המזכיר.
דוד טל: הצבעה בעד – כולם נגד – אין נמנעים – אין ההצעה לקבוע מסגרת כפי שהציע מזכיר הכנסת וכן חמש דקות לסיעות הקטנות והבינוניות ו-10 דקות לסיעות הגדולות לדיון הסיעתי בנושא "פעולת צה"ל בעזה והמצב בדרום", שיידון בכינוס פגרה מיוחד היום נתקבלה.
רוחמה אברהם-בלילא: בוקר טוב, אני מבקשת להתחיל ישיבה נוספת של ועדת הכנסת.
רוחמה אברהם-בלילא: היום אין ערעורים על סדר היום.
אריה האן: לא ערערו על כלום.
רוחמה אברהם-בלילא: רק כדי לסבר את האוזן, אלו ההצעות הדחופות לסדר שהתקבלו ולא היו ערעורים: פיטורי מאות עובדים ברשות שדות התעופה, של חבר הכנסת מרציאנו, החלטת היועץ המשפטי לאפשר את קיום מצעד הגאווה בירושלים, הגילויים החדשים סביב משפט השר רמון, ריבוי מעשי הגניבות והפשיעה בדרום הארץ, כוונת הממשלה לייקר את מחירי המים.
יורם מרציאנו: מי מעלה את ההצעה לגבי חיים רמון?
רוחמה אברהם-בלילא: רוברט אילטוב, מרינה סולודקין, משה גפני, נסים זאב.
יורם מרציאנו: זה ששר המשפטים לא אומר מילה בעניין, זה נראה מאוד תמוה.
יורם מרציאנו: איפה שר המשפטים?
רוחמה אברהם-בלילא: אתמול נוספה על סדר היום בקשת חבר הכנסת גלנטי להקדמת הדיון בהצעת חוק יסוד: נשיא המדינה.
רוחמה אברהם-בלילא: זו תוספת לסדר היום.
רוחמה אברהם-בלילא: חבר הכנסת גלנטי ביקש למשוך את הצעתו, והניח אותה על שולחננו הבוקר.
רוחמה אברהם-בלילא: אני מבקשת מחבר הכנסת גלנטי להציג את הצעת החוק, ולומר לחברי הכנסת מדוע יש לפטור את הצעת החוק מחובת הנחה.
רוחמה אברהם-בלילא: נקיים דיון קצר.
קולט אביטל: הורדתי את עצמי.
רוחמה אברהם-בלילא: הוא אמר את זה אתמול.
יצחק גלנטי: אחזור ואומר זאת שוב, אין בעיה.
יצחק גלנטי: בוקר טוב ליושבת-ראש, לכל חברי הוועדה ולכל המשתתפים בדיון.
יצחק גלנטי: בטרם אתחיל בדברי, אני מבקש להודיע שנית שחברי הכנסת קולט אביטל, זהבה גלאון, יורם מרציאנו ומשה שרוני ביקשו להסיר את הצטרפותם להצעת החוק הזאת.
יצחק גלנטי: אפתח בדברי הסבר.
יורם מרציאנו: גם נדיה חילו ביקשה להוציא אותה.
יורם מרציאנו: גם יורם מרציאנו.
יצחק גלנטי: אמרתי.